Marlaskak espero du konfinamendua arintzea apirilaren 12tik aurrera | Gizartea | Berria\nNoiz sortua: 2020-03-25 12:44:42\nMarlaskak espero du konfinamendua arintzea apirilaren 12tik aurrera\nEspainiako Kongresuak gaur arratsaldean onartuko du alarma egoera luzatzen duen dekretua.\nFernando Grande-Marlaska Espainiako Barne ministroa. / EFE Tamaina handiagoan ikusi\nEspainiako Gobernuko Ministroen Kontseiluak atzo onartu zuen alarma egoera beste bi astez luzatzeko dekretua, eta gaur arratsaldean onartuko dute Kongresuan. Pedro Sanchezen gobernuak bermatuta dauka alarma egoera luzatzea, PSOE eta Unidas Podemos gobernuko alderdien babesa ez ezik, besteak beste PPrena eta Ciudadanosena ere ziurtatua duelako.\nEH Bilduk, berriz, iragarri du abstenitu egingo dela. Mertxe Aizpurua indar subiranistako diputatuak Espainiako Gobernuari eskatu dio «funtsezkoak ez diren jarduera ekonomiko guztiak» eteteko, «ezinbesteko zerbitzuak aurrera eramateko beharrezkoak diren jarduera lagungarriak salbuetsita». Hala egiten ez badu, abstentziora joko du EH Bilduk.\nEAJk, ordea, babestu egingo du alarma egoeraren luzapena, iritzita bakartze neurriek indarrean jarraitu behar dutela. Aitor Esteban diputatu jeltzalea elkarrizketatu dute SER irrati katean, eta, esan duenez, eutsi egin behar zaie osasun segurtasuna bermatu dezaketen «ekoizpen industrial, ekonomiko eta abarrei» ere: «Saiatu beharra dago». «Bestela, dena erabat ixten badugu, oso zaila izango da aurrera egitea. Gaur egun, merkatuetan lehiatzen jarraitzen da, eta baliteke zenbait enpresak ikustea beste batzuek ordezkatu dituztela eta, ondoren, lanpostu asko galtzea», erantsi du.\nIpar Euskal Herrian, oraingoz, martxoaren 31ra arte iraungo du mugimendu askatasunaren mugatzeak, baina litekeena da hori luzatzea. Atzo, Frantziako Kontseilu Zientifikoak adierazi zuen «ezinbestekoa» dela konfinamenduari eustea, eta proposatu zuen sei astera luzatzea. Iritzi hori eskuan, Emmanuel Macron presidenteari dagokio orain erabaki bat hartzea.\nEpe luzeagoko jokaleku bat aztertzen ari da Kataluniako Generalitatea ere; baliteke konfinamendua ekainera arte luzatzea. Osasun Departamentuak landutako agiri bat eskuratu du Vilaweb atariak, eta, lan horren arabera, baliteke apirilaren bukaera aldera iristea gailurrera koronabirusak kutsatutako pertsonen kurba. Egunak zehazten ditu; oraingo bilakaera eta azkeneko datuak aintzat hartuta, apirilaren 24 eta 28 artean gerta liteke hori. Datuak publiko egin eta gero, haiengatik galdetu diote Quim Torra presidenteari, eta hark baieztatu egin ditu.


EUSKADI.-Garik Bilborocken eskainiko du ostegunean aldi luze baterako agurraren kontzertua, Kafe Antzokiaren itxieraren ondoren\nGari musikari legazpiarrak agur esango die agertokiei denboraldi luze baterako, ostegun honetan Bilborock aretoan eskainiko duen agur jai batekin. Bertan, Esperantzara kondenatua bere azken laneko abestiak interpretatuko ditu hainbat lagunekin batera.\nEmanaldia Kafe Antzokian zen egitekoa, baina kontzertu bateko gehiegizko edukieragatik Bilboko Udalak ezarritako zigor administratibo baten ondorioz hilabetez itxita egongo denez, Bilborock aretora lekualdatu dute.\nEsperantzara kondenatua azken diskoko abesrtiez gain, bere aurreko lanetako -Gari (1999), Eguzki berritan zaude (2000) eta 0-tik (2004)- kantuak ere interpretatuko ditu Hertzainak taldeko abeslari ohiak.\nKontzertua 21:30etan hasiko da, eta sarrerak 10 euroko prezioa izango du aurretiz erosiz gero eta 12 eurokoa aretoan bertan kontzertuaren egunean erosita.


Irakurriak ditut lau eskutara idatzitako liburuak, entzunak lau ahotsetara kantatutako abestiak, baita lau hanketara… tira. Baina sekula ikusi gabea nintzen gitarra bat lau eskutara jotzen. Lankide batek erakutsi dit bideoa, eta oso bitxia egin zait. Birtuosismo ariketa originala Cecilia Siqueira eta Fernando Lima bikote uruguaitar-brasildarrarena.\nHego Amerikan ote daude sei soken astintzaile onenak? Aste honetan ARGIAn publikatu dugun gai bat etorri zait burura musikarion jatorria...\nBadira egun batzuk ederrak: esnatzen zara txorien kantarekin, gosari oparo bat trankil hartu, kaleko jendeari diosal irribarretsuak eginez lanerako bidea hartu… Eta mahaian esertzean, titular batek gorotz beroa botatzen dizu aurpegira. Akabo zure egunaren distira; hatzamar puntekin aurpegitik simaurra kendu behar izan nuen atzo, nazka pixka batekin eta haserre samar, EiTB.com-eko titular bat irakurri ondoren: “Euskara da munduko hizkuntza zailena”.\nBehin notizia usain altuko materia...\n— Baina bueno, hi zergatik haiz Realekoa?\n“Primerara igotzeko postuetan segitzen dugu” esan dudalako jarri zait horrela. Tira, horregatik, eta ziurrenik bizpahiru astean zitari huts egin diodalako (aurrekoetan ez bezala abisatuta, hori bai). Baina kontu hau ateratzen denero desesperatu egiten da nirekin. Bilardo, inoiz ekipo bateko izan ez den agurea; jokoarekin, lehiarekin, gerrarekin gozatzen duen zaharra, koloreak zeinahi direla ere. Eta nik, badakidanez Realekoa izatea faktore askoren...\nAzken bidalketak\tHonela suizidatu behar da


Martitzenean bukatuko da Amodiozko Gutunen Lehiaketara aurkezteko epea - Bergara - Goiena.eus\nMartitzenean bukatuko da Amodiozko Gutunen Lehiaketara aurkezteko epea\nGoiatz Arana 2014-01-02 12:06\nXXII. Amodiozko Gutunen Lehiaketa.\nAzken urteotan bezalaxe, aurten ere, amodiozko gutunen lehiaketaren edizio berria antolatu du Bergarako Jardun euskara elkarteak; XXII. edizioa izango da aurtengoa. Martitzena, urtarrilak 7, izango da lehiaketara aurkezteko azken eguna.\nLan guztiak jatorrizkoak, argitaragabeak eta euskaraz idatziak izan beharko dira, eta literatura eta kultura munduko pertsona ezagunek osatutako epaimahaiak aukeratuko ditu horien artetik onenak. Ohiko moduan, San Balentin egunez, otsailaren 14an, egingo da sari banaketa ekitaldia eta 1.000 euro pasa banatuko dituzte saritan.\nLehiaketa honetan 1999an edo lehenago jaiotako edozein pertsonak parte har dezake.\nLan guztiak jatorrizkoak, argitaragabeak eta euskaraz idatziak izan beharko dira.\nLanek gutun forma izan beharko dute eta DIN A-4 orritan eskuz zein ordenagailuz idatzita aurkeztu ahal izango dira. Lanen luzera ezin izango da bi orrialde baino gehiagokoa izan.\nPosta arruntez bidaltzeko, egilearen datuak kartazal txiki batean sartu (izen abizenak, adina, telefonoa, helbidea), ondoren kartazal txiki hori eta gutuna kartazal handiago batean sartu eta bidali. Posta elektronikoz bidaltzeko, gutuna fitxategi batean bidaliko da, gutuna izenarekin eta egilearen datuak, egilea izena duen beste fitxategi batean.\nGutunak honako helbide honetara bidali beharko dira: Amodiozko Gutunen XXII. lehiaketa, Jardun Elkartea, Errotalde jauregia z/g, 20570 Bergara – Gipuzko. Posta elektronikoa: amodiozkogutunak@gmail.com. Informazio gehiago: 943 76 36 61 eta 943 76 08 19 telefono zenbakietan eta Jardunen web orrian (www.jardun.org).\nLanak jasotzeko azken eguna 2014ko urtarrilaren 7a izango da.\nSariak honako hauek izango dira: 1. saria, 500 euro; 2. saria, 250 euro; bergarar onenarendako saria, 150 euro (1. edo 2. saria Bergarako norbaitek lortuko balu, bergarar onenarentzako saria hurrengo bergarar onenari emango litzaioke); eta 26 urtetik beherakoen onenari saria, 150 euro –irakurle gazteek emandako saria– (1. edo 2. saria 26 urtetik beherako norbaitek lortuko balu saria hurrengo gazte onenari emango litzaioke).\nSari ematea otsailaren 14an, ostirala, San Balentin egunean egingo da, Bergarako Kultura etxean, 19:00etan.\nLan guztiak Jardun elkartearen esku geratuko dira eta osorik zein zatika argitaratzeko aukera izango du, beti ere, egilea zein den garbi adieraziz.\nLehiaketaren epaimahaia literatura eta kultura munduko pertsona ezagunek osatuko dute. Gazteen sarirako epaimahaia, berriz, Bergarako ikastetxeetako ikaslez osatua egongo da.


Donostia Zinemaldia :: Saul fia / Son of Saul\nCanneseko zinema-jaialdiko epaimahaiaren sari nagusiaren irabazle, László Nemes zuzendari hungariarraren lehen lana 1944ko Auschwitzen dago girotuta. Saul Auslander Auschwitzeko errausketa-labeetako batean lan egiten duen preso hungariarra da. Halako batean, gazte baten gorpua sugarretatik ateratzen saiatuko da, bere semea delakoan.\nLászló Nemes (Budapest, 1977) Béla Tarr-en laguntzailea izan zen Visions of Europe (2004) talde-filmeko hitzaurrean eta A londoni férfi (The man from London, 2007) pelikulan. Türelem film laburrarekin 2007ko Veneziako zinema-jaialdian parte hartu zuen eta Europar Zinemako Sarietarako hautatu zuten 2008an. Ondoren, beste bi film labur egin zituen: The Counterpart (2008) eta The Gentleman Takes His Leave (2010). Son of Saul bere lehen film luzearekin epaimahaiaren sari nagusia irabazi zuen Canneseko azken zinema-jaialdian.


Euskal Herriko etxeen ezaugarriak | Edición impresa | EL PAÍS\nEuskal Herriko etxeen ezaugarriak\nErdi Aroko euskaldunen etxeak zurginen etxeak baziren ere, XVII. mendetik aurrera harria nagusitzen da\nEtxe baskoniarrak baditu ezaugarri propio eta bereziak. Halaxe erakutsi du Baionako Mattin Megadendan abuztuaren erdialdetik irailaren 15era arte ikusgai izan den euskal etxeen inguruko erakusketak. Jende anitz pasatu da bertatik, nahiz euskal etxea badela ez zekien bisitaria, nahiz zaletasuna asetu nahi izan duen aditua. Gaiak piztutako interesa dela eta Baionako Museoan izango da ikusgai datorren hilean.\nSociété des Amies du Midi Basque elkarteak berriki kaleratutako La maison basque etxearen inguruko liburu baten aurkezpenaren aitzakiarekin antolatu dute erakusketa hau, publiko zabal bati liburu honetan biltzen diren datu eta informazioak ahal bezain garbien zabaltzeko helburuarekin. Peio Echeverry Ainchart erakusketaren komisario eta dendako langileak azaltzen duenez, 'Euskal Herriko etxea baino lur eremu askoz ere zabalagoko etxe baten inguruko erakusketa izan da hau. Euskal etxean azaltzen diren ezaugarri berak baitira azaltzen muga zabalagoko lurraldeetan: hezurdura aldetik, materiale aldetik eta baita etxearen planoari dagokionean ere'.\nEzaugarri propioak dituzten etxeak Erdi Arotik hasi eta XIX. menderaino doaz\nErdi Arora arte ezin hitz egin daiteke euskal etxeaz, lehenagoko garaietan ezin atzeman baitzitezkeen euskal etxe baten ezaugarri bereziak. Peioren hitzetan 'Erdi Aroan azaltzen da lehen aldiz hiru partetan banatzen den plano bat: erdian eskaratze bat azaltzen da hasieran. Etxeetako zutabeak ere aldatzen doaz denbora aurrera joan ahala; hasiera batean zutabeak zur puska txikiez osatuak zeuden, etxeak ere txikiak baitziren, eta hezurdura guztia egurrezkoa baitzen. Gutxinaka gutxinaka zur pusketa hauek handituz doaz, etxeak ere handituz baitoaz. Azken fase batean, aldiz, zura hezurduran desagertzen doa eta harriak hartzen du bere tokia. Horrela, XVII. mendea baino lehen esan daiteke euskaldunen etxea zurginen etxe bat zela eta XVII. mendetik goiti, euskal etxea harrizkoa bihurtzen dela. Mende honetatik aurrera, zura teilatuan eta apainduran bakarrik azalduko da'.\nMikel Duvert, Bordeleko Unibertsitatean irakasle zenak eta Jean Martin Baxokek idatzi dute La maison basque liburua. Bertako informazio, plano, argazki nahiz ideia guztiak biltzeko berrehun etxe inguru bisitatu dituzte bi idazleek. Peioren aburuz 'bi pertsona hauek gai honetan oso adituak izanik, liburua nahiko teknikoa suertatzen da. Horregatik bertako informazio guzti hori publiko zabalari eskaintzeko erakusketa bat egitea erabaki dugu, liburua astunegia izan baitaiteke aditua ez denarentzat. Horrez gain, erakusketa elebiduna zen eta honek ate gehiago ireki ditu, euskaraz eta frantsesez ikusteko aukera izanik'.\nErakusketaren mamia etxe ugariren argazkiek, planoek eta testuek osatzen dute; liburuan azaltzen eta aztertzen diren etxe ezberdinen argazkiak ere ikusgai dira, planoak ere ugariak izan dira etxe bat kanpotik eta barrutik irakurri ahal izateko eta azkenik, testuak, frantsesez eta euskaraz daude. Peioren hitzetan 'testuak ahal bezain argiki jartzen saiatu gara eta Euskal Herri osoko adibide anitz hartu ditugu'.\nGero eta zailagoa den arren, badira oraindik ere euskal etxearen adibide ugari Euskal Herriko bazter ezberdinetan. Badira oraindik zutik diren XV, XVI eta XVII. mendeko etxe ugari. Etxe guzti hauek liburuan nahiz erakusketan biltzen saiatu dira: honen adibide, etxe ederrenetariko bat Donibane Garaziren ondoan den Larramendia etxea. Komisarioaren aburuz, 'zinez etxe ederrenetariko bat. Etxe honetan atzeman daiteke zurak eraikuntzan izan duen garrantzia. Saran ere ugariak dira adibideak eta bat bisitatzen ahal da barnetik ere. Ortilupitz izeneko etxe honetan lo egiteko gelak alokatzeko aukera ere bada'. Leku batzuetan jadanik konturatu dira etxe horiek duten balioaz eta zerbait egin behar zela ohartu ziren. Beste kasu batzuetan ordea, etxe zaharrenak oso garestiak dira zaharberritzeko. Diru laguntzak beharrezkoak dira eta biziki nekea da hori lortzea; horregatik, gutxi batzuk ere desagertu egiten dira. Peiok azaltzen duenez ordea, 'etxe bat hautsi behar delarik Euskal Museoko ikerlariek hautsi baino lehen ikertu egiten dute. Honen adibidea da Pagoileta etxea, hautsi baino lehen ere ikertu egin zutena. Etxearen puska batzuk atxiki zituzten eta orain Euskal Museoan dira bisitariek ikusteko'.\nErakusketaren arrakasta uste baino handiagoa izanik, Baionako Euskal Museoan hurrengo hilabetean ikusgai jartzeko asmoa dute. Etxe euskaldunaren ezaugarriak ezagutzeko aukera izan ez duenak, erakusketa bisitatu ahal izango du berriro ere.


Bizi partitura bat gaitaren doinuan | Bizi partitura bat gaitaren doinuan – iparraldekohitza\nBaigorriko gaiteroek 50 urte bete dituzte, eta Gaita Egunak antolatu dituzte ekainaren 4rako eta 5erako, Baigorrin bertan. Musika konposizio berriekin agertuko dira oholtzara.\n50 urte bete dituzte Baigorriko gaiteroek, eta bi Gaita Egunekin markatuko dituzte, ekainaren 4an eta 5ean, Baigorrin. Euskal Herri guzitik jinen dira gaiteroak. Ekhi Lambert musikariak konposatu kontzertu berezia muntatu dute, eta Et Incarnatus eta Xare Laborategiak osatu orkestra sinfonikoarekin joko dute gaiteroek. Kobre tresnak eta gaitak nahasten dituen Gaitistaneko orkestra ere jalgiko da igandean.\n1960ko hamarkadan, bost familia gelditzen ziren Euskal Herrian gaita jotzen eta egiten zekitenak. “Ez zuten nahi beren jakintza zabal zedin, ogibidea baitzuten”, esplikatu du Betti Bidart Baigorriko gaiteroak. Xabier eta Fernando Lakuntza hasiak ziren tresna ikertzen ordukotz. Baigorri eta Garaziko txistulariek harremana bazuten Uztaritzekoekin, eta horiek Lakuntza anaiekin.\nLakuntzarren inguruan hasi ziren lehen gaiteroak Iruñean, eta lehen lana izan zuten tresna bera pikoan ematea, Bidartek erran duenez: “Haien politika izan zen tresnaren hobetzea eta errepertorioaren biltzea”.\nBaigorrin, 1972an hasi ziren gaita jotzen “Gohonetx anaiak” —Xan Leon eta Pantxo Indart— eta Betti Bidart bera. Lehen eskolak Iruñean hartu zituzten. Laster galdeak ukan zituzten plazarat ateratzeko. “Fenomeno berria baitzen, arrakasta ukan zuen”. Jotzen erakusten ere hasi ziren.\nBidartek euskal kulturaren garai hartako pizkundeari eta giroari lotu dio gaitaren abiatzea: “Dena esperimentazioa baitzen, eta gauza guziak bolboran, ohartu ginen karrikan jende gehiago biltzeko manera bazela gaitarekin”. Eta hasi ziren ibiltzen Euskal Herrian gaindi, eta beste gaiteroak ezagutzen: Artaxoakoak, Tafallakoak (Nafarroa). “Gaitero guti baitzen orduan, aritu izan ginen Tutera, Otsagabi, Lizarrako dantza taldeekin [Nafarroa], hemengo taldeekin bezala”.\nZaharretik, berria beti\n50 urtez gaitaren soinua egokitzen ibili dira, egitasmo berrietan baliatzeko. 1982an, Lakuntzaren inguruan, doinua aldatu zioten. Horra arte do sostenituan zen, eta do notarat pasatu zuten, “beste tresnekin errazago nahasteko. Gaitzeko lana galdegin zuen”.\nHorri esker, esperimentazioak egin ditzakete. Hala nola Lambertek egin musikak orkestra sinfonikorako. Halaber, kobrez, gaitaz eta atabalaz osatu Gaitistaneko orkestra film musikak eta Balkanetakoak moldatuz ariko da. “Gaita sartuz holako tresna andanaren artean, holako kolore berezi bat ematen dio, kobreekin biziki ontsa nahasten baita”.\nKristof Isteque gogoan\nKristof Isteque (Baigorri, 1960-Angelu, 1987) gaitero zenari omenaldia eginen diote Gaita Egunen karietara. Iparraterrak taldeko militante zena lehergailu bat zerabilela hil zen.\nBidartekin egin zituen lehen urratsak gaitero gisa Istequek ere, eta kide ohiak beti gogoan du gaita egitasmo orotan: “Egiten ditugun gauza berriak Kristofi dedikatzen dizkiot, beti”. Gaitero zenaren memoria transmititu nahi dio belaunaldi berriari. “Orain ari diren gehienek ez dute Kristof ezagutu, baina badakite izan dela eta zer engaiamendu izan duen”. Ideia politiko desberdineko gaiteroekin ere gauzak argi direla dio. “Beti hor izan dira sustenguz, eta Gaita Egunean hor izanen dira”.\nEkainaren 4an, larunbatez\nGoiz guzian Gaiteroen Animazioa Lapurdi eta Baxenafarroako zonbait herrietan : Uztaritze, Txingudi, Baiona, Sara, Baigorri Tolosa, Oiartzun etab.. Iparraldeko hainbat herri eta herri animatuko dituzte : Baiona, Donibane-Lohitzune, Uztaritze, Kanbo, Senpere, Itsasu, etab…\n12:00: “Jauzaldia” Baigorrin dantza herrikoiak\n20:30: Baigorriko Elizan KONTZERTUA ORKESTRA SINFONIKO / GAITA (Ekhi Lamberten orkestrazioa)\nSartzeak : Oronos-enean SPAR saltegian Baigorrin, Paris-enean Donibane Garazin, ELKAR Dendan Baionan, Internet Sarean : weezevent.com\nEkainaren 5ean, igandez\n9:30: DIANAK Baigorri aldeko herri eta auzo ezberdinetan (Urepele, Aldude, Banca, Baigorri, Arrosa, Ortzaize, Bidarrai, Lasa, Anauze, Irulegi, Azkarate)\nGaiteroen parte hartzea ; Tutera, Artaxoa, Iruña,Elizondo,Uharte, Bilbo, Arrasate, Elgoibar, Txantrea, Marcilla, Zangotza, Uztaritze, Txingudi, Amikuze, Baiona,Garazi\n11:30: Desfilea Kalejira Baigorriko karriketan gaindi\n12:00: Elkarretaratzea Aperitifa eskainia Alaitua Elizako plazan\n13:00: “GAITISTANEKO ORKESTRA”\n14:00: Alardea eta Kristof-i omenaldia\n14:30: Bazkari idekia. “Plaza-Xoko” Gelan\nBazkarian parte hartzeko izenak eman Maiatz 29a aintzin zenbaki honetarat deituz: 07 85 02 39 68 edo 06 72 56 01 81\n19:00: JARAUTA 69 IRUÑEKO Txaranga\n21:00: XUTIK taldearen kontzertua\n22:00: HOLAKO DELUXE orkestrarekin dantzaldia


Irekia Eusko Jaurlaritza - Gobierno Vasco :: Eusko Jaurlaritzak 2021-2022ko Neguko Bidezaintza Plana aurkeztu du\nEusko Jaurlaritzak 2021-2022ko Neguko…\n\nEusko Jaurlaritzak 2021-2022ko Neguko Bidezaintza Plana aurkeztu du Iturria: Irekia\n\nSoniaDzCorcuera_PVI_NBP__1_.JPG Iturria: Irekia\n\nSoniaDzCorcuera_PVI_NBP__2_.JPG Iturria: Irekia\n\nSoniaDzCorcuera_PVI_NBP__3_.JPG Iturria: Irekia\n\nSoniaDzCorcuera_PVI_NBP__4_.JPG Iturria: Irekia\nPlanaren bidez koordinatuko dira erakundeek mobilizatzen dituzten baliabideak\nAurtengo neguan elurra kentzeko 201 makina, tona askotako ibilgailuak erretiratzeko 7 garabi, koordinazio- eta zaintza-lanetan laguntzeko 130 ibilgailu eta Ertzaintzako lurralde-unitateko patruilak aktibatu ahal izango dira\nIazko neguan 5 aldiz aktibatu zen Neguko Bidezaintza Plana\nEusko Jaurlaritzak koordinatuko duen 2021-2022ko Neguko Bideozaintza Planean jaso denez, elurra kentzeko foru aldundien eta autobideen 201 makina, tona askotako ibilgailuak erretiratzeko puntu estrategikoetan kokatuko diren 7 garabi astun eta koordinazio- eta zaintza-lanetan laguntzeko beste 130 ibilgailu aktibatu ahal izango dira. Horiei Ertzaintzaren trafikoko lurralde-unitateetako patruilak batu behar zaizkie, eta patruila-kopurua ertzain-etxeetako baliabideekin indartu eta osatu ahal izango da. Planean aurreikusten da 2021-2022ko negurako 27.600 tona gatz eta 760.000 litro gatzun izatea.\nSonia Díaz de Corcuera Eusko Jaurlaritzako Segurtasun Saileko Trafikoko zuzendariak gaur goizean aurkeztu du 2021-22ko Neguko Bidezaintza Plana Euskadiko Trafikoa eta Larrialdiak Koordinatzeko Zentroan egin den bileran, eta bertan foru-aldundien, autobideen, Ertzaintzaren, Larrialdiei Aurre Egiteko eta Meteorologiako Zerbitzuaren eta Gobernu zentralaren ordezkariek parte hartu dute.\nAurreko neguetan bezala, plana zati batean aktibatu ahal izango da, elur-mailaren eta prezipitazio-kopuruaren arabera. Zehazki, jarraipen-eta informazio-fasea elur-maila 1.000 metroan kokatzen denean aktibatuko da, eta fase operatiboa, berriz, elur-maila 700 metrora iristen denean eta prezipitazio-kopuruak horrela egitea aholkatzen duenean.\nEusko Jaurlaritzaren Neguko Bidezaintza Plana iragarpen meteorologikoen eta meteorologiak Euskadiko errepideetan duen eraginaren arabera baliabideak mobilizatzen dituzten erakundeak eta autobideen emakidadunak koordinatzeko plan bat da.\nNeguko Bidezaintza Plana 5 aldiz aktibatu zen aurreko neguan\n2020-2021 neguan planaren azken urteetako aktibazio-kopuru txikiena erregistratu zen. Jarraipen- eta informazio-fasea bost aldiz aktibatu zen, 2019-2020ko ekitaldian baino behin gutxiago. Fase operatiboa, berriz, bi aldiz aktibatu zen 2020-2021eko neguan, aurreko 2 neguetan bezala. Nabarmendu behar da 2017-2018ko neguan guztira 17 aktibazio erregistratu zirela, eta horietako 10etan fase operatiboa aktibatu behar izan zela.\nLaburbilduz, 2020-2021eko negua azken urteetako lasaiena izan zen, Euskadiko errepide-sarean izandako elurrak/izotzak trafikoan izan zuen eraginaren ikuspegitik. Datu adierazgarri moduan, azpimarra daiteke 2017/18ko kanpainan NBPren Koordinazio Organoa 5 aldiz elkartu behar izan zela Krisi Mahaian eta 2018/19ko neguan behin; 2019/20ko eta 2020/21eko kanpainetan, berriz, ez zen beharrezkoa izan Koordinazio Organoa elkartzeko deia egitea.\nPneumatikoek egoera onean egon behar dute, pneumatiko higatuek ez baitute ura behar bezala husten eta istripua eragin dezakete. Neguko pneumatikoak jartzea gomendatzen da, zoruan ura, izotz zuria, izotza eta elurra dagoenean trakzio, frenatze-ahalmen eta kontrol hobea eskaintzeko diseinatuta baitaude. Neguko pneumatikoak jartzen ez badira, bidean elurra dagoenean behar-beharrezkoa da ibilgailuetan kateak eramatea eta jartzen jakitea zirkulatu ahal izateko.\nEra berean, funtsezkoa da bat-batean ez frenatzea eta abiadura handian ez zirkulatzea. Leunki eta pixkanaka frenatzen ahalegindu behar da, gurpilak blokeatu ez daitezen eta ibilgailuaren kontrola gal ez dezagun. Horrelakoetan, frenoko pedala askatu beharko da trakzioa berreskuratzeko, eta motor-frenoa erabili frenoko pedalarekin txandakatuta.\nAzkenik, elurrarekin abiatzean garrantzizkoa da pixkana azeleratzea. Gurpilek irrist egiten badute, martxa handiagoa sartu beharko dugu gurpilei indar gutxiago aplikatzeko.\nRT @trafikoaEJGV: ⛈☃ Presentado el Plan de Vialidad Invernal 2021-2022 👉 https://t.co/1PZ6RFPNh1\n🦺201 máquinas quitanieves\n🏗 7 grúas par…\nRT @trafikoaEJGV: ⛈☃ 2021-2022ko Neguko Bidezaintza Plana aurkeztu dugu👉 https://t.co/9rJtt5ZsLF\n🦺 Elurra kentzeko 201 makina\n🏗 Tona ask…\n⛈☃ 2021-2022ko Neguko Bidezaintza Plana aurkeztu dugu👉 https://t.co/9rJtt5ZsLF\n🏗 To… https://t.co/jtIqBRpW9K\n⛈☃ Presentado el Plan de Vialidad Invernal 2021-2022 👉 https://t.co/1PZ6RFPNh1\n🏗 7 grú… https://t.co/lb2bmrv7wM\nrecursos_Corcuera_Plan_Vial... 90 MB\nSoniaDzCorcuera_PVI_NBP__1_... 2 MB (JPG)\nSoniaDzCorcuera_PVI_NBP__2_... 2 MB (JPG)\nSoniaDzCorcuera_PVI_NBP__3_... 2 MB (JPG)\nSoniaDzCorcuera_PVI_NBP__4_... 2 MB (JPG)


Lezo | Oarsobidasoko Hitza\nOsteguna, 2013-05-23\tOarsobidasoko Hitza\nAldarrikapenarekin batera “indarrak batzeko” grebarako deialdia egin duteBy Errenteriako Hitza on 2013/05/23 in Ekonomia Datorren ostegunerako greba orokorrari begira, motorrak berotzen hasi dira sindikatuak, eta M-30eko grebaren beharra nabarmendu dute, aldarrikapenak egitearekin batera, “indarrak batzeko” greba izango delako. Indarrak batuta, Euskal Herriko Eskubide Sozialen Gutuna egin nahi dute greba deitu duten sindikatuek —ELA, LAB, ESK, EILAS, EHNE, Hiru eta CNT— nahiz eragile sozialek, eta modu horretan, “eredu posible bat [...]\nKultura sailak hitzarmenak berritu ditu Lezoko lau eragilerekinBy Lezoko Hitza on 2013/05/22 in Gizartea Kultura Sailak Hezikuntza Guraso elkartearekin, Munttar Txistulari Elkartearekin, Murixka dantza Taldearekin eta Orratx Nazerki Taldearekin zituen hitzarmenak berritu zituen atzo arratsaldean egin zuen sinadura ekitaldian. Mikel Arruti Kultura Zinegotzia eta Xanti Val Kultura teknikaria izan ziren ekitaldian, lau elkarteetako ordezkariekin batera. Hitzarmenaren bidez herri ekimenean lau talde horiek duten garrantziaren aitortza egiten diela udalak nabarmendu [...]\nOgia euskaraz erosi eta saltzeko ekimena abiatu dute OarsoaldeanBy Ikerne Zarate on 2013/05/22 in Euskara, Gizartea Okindegi eta gozotegietan euskararen erabilera sustatzeko helburua duen ekimena abiatu dute Errenteria, Lezo, Oiartzun eta Psaiako udalek Oarsoaldeako euskara zerbitzuaren eskutik. Helburua bertako produktuak eta ogiak bereziki, euskaraz saldu eta erostea du kanpainak eta horretarako hainbat euskarri banatuko dituzte ekimenarekin bat egin duten lau herrietako merkatarien artean. Bertan hamalau produktu ohikoenen izenak euskaraz azaltzen dira. [...]\nLezo-Gaintxurizketa plataforma, Pasaia-Irun plataforma da orainBy Oarso Bidasoko Hitza on 2013/05/22 in Gizartea, Politika Irungo EAJk izenaren aldaketa begi onez ikusi du, eurek proposatu zutelako aldaketa hori, eta Zaisak Atlantikoko garraio eremuan duen garrantzia aitortzen delako Gaintxurizketan egin nahi duten plataforma logistikoaren izena aldatu du Eusko Jaurlaritzako Lurralde Politikarako Sailak. Orain arte Pasaiako kanpoko kaiarekin nahiz trenbide azpiegiturarekin lotura izango lukeen eremu horri Lezo-Gaintxurizketa plataforma deitu izan zaio, baina [...]\nAllerruko Euken Gallegok irabazi du Ataungo lasterketaBy Lezoko Hitza on 2013/05/22 in Kirola Euken Gallego txirrindulari lezoarra gailendu da igandean Ataunen egindako Kadete Mailako txirrindularitza lasterketan. Bi saiiakera egin ostean, azkenik ihes egitea lortu zuten sei txirrindularik, Gallegok tartean. Allerruko txirrindulariak, lau segunduko aldea atera zion bigarren sailkatuari.\nHitzarmena sinatuko dute udalak eta Lezoko lau elkartek biharBy Lezoko Hitza on 2013/05/21 in Gizartea, Laburrak Lezo Lezoko Udalak hitzarmena sinatuko du Hezikuntza Guraso Elkartea, Munttar Txistulari Elkartea, Murixka Dantza Taldea eta Orratx Antzerki Taldearekin. Bihar sinatuko dute hitzarmena pleno aretoan 18:30ean.\nSintromari buruzko hitzaldia egingo dute etzi musika eskolanBy Lezoko Hitza on 2013/05/21 in Gizartea Lezoko ambulatorioak sintrom sendagaiari buruzko hitzaldia egingo du etzi musika eskolan 16:00etatik aurrera. Sendagairen gaineko informazioa emango dute bertan, zer den zergatik eta noiz hartu behar den eta hartzen den bitartean kontuan izan behar diren hainbat zaintzen berri emango diete Izaskun arrondo, Gemma Estevez eta Inma Laboa erizainek, bertaratzen diren lagunei.\n‘Erreleboa’ antzezlana hartuko du Gezalak igandeanBy Lezoko Hitza on 2013/05/20 in Kultura Erreleboa antzezlana taularatuko dute datorren igandean 19:00etan Gezalan antzerki topaketen harira. Txalo Antzerki konpainiaren antzezlanean, Iker Galartza eta Joseba Usabiaga aktoreak, Algezirasen soldaduska egiten ari diren bi lagunen istorioa kontatzen dute . Soldaduskaren absurdutik abiatuta, herriminaz, adiskidetasunaz eta beste zenbait baloreez jardungo dute bi protagonistek. Sarrerak Kultura saileko bulegoetan edo internet bidez eskuratu daitezke 5 euroan.\nCazorlak brontzea lortu du Espainiako Judo TxapelketanBy Lezoko Hitza on 2013/05/20 in Kirola Xabier Cazorla lezoarrak brontzeko domina eskuratu du asteburuan A Coruñan (Galizia) jokatutako judo txapelketan. Kadete Mailan -73 kiloetan lehiatu da Cazorla. Maila horretan Jose Maria Mendiola nafarrak irabazi zuen.\nDatorren urtera arte, agur esan dute Mendekosteek eta ZabarrekBy Lezoko Hitza on 2013/05/19 in Jaiak Hiru egunetako jaien ondoren,gaur esan dute agur zezen suzkoarekin Mendekosteek. Zabarrek eta beste piratek ere agur esan diete lezoarrei eta hurrengo urtean itzuliko diren hitza eman diete Perutxo eta bere soldaduak gailendu ostean. Asteburuko giro txarrak, ostearteei egin die tarte arratsaldean Mendekosteak merezitako moduan agurtzeko.\nLaburrakHitzarmena sinatuko dute udalak eta Lezoko lau elkartek bihar\nOñatiko Musikaldian hartuko dute parte musika eskolako ikasleek eta Sutargi abesbatzak\nOarsoaldeko Eskola Kirola, larunbateko partidak\nUdako kirol jardueren eskaintza zabaldu du udalak\nFeaturing Top 5/15 of Laburrak LezoSubscribeInauteriak\nDozenaka lagun busti dira presoengatik Hondarribian\nEple Errenteria: http://oarsobidasoa.hitza.info/2013/05/21/errenter...\nTweetstream\tViewing item 1 to 5 (of 5 items) Unai Zubeldia Arruabarrena posted an update in the group Italiako Giroa 23 minutes ago\nUnai Zubeldia Arruabarrena posted an update in the group Italiako Giroa 43 minutes ago\nKirolaPasaiako Herria mendi bizikleta txapelketa jokatuko dute etzi Trintxerpen\nHerriarteko pala txapelketan Oiartzun-Orereta derbia izango da\nTouring animatzeko deia egin dute oraindik jaisteko aukerak dituelako\nKulturaIstrian taldeak Olatu Talka programaren barruan kontzertua emango du\nAlkartasuna eta Alkar Txiki dantza taldeen aurkezpena egingo dute asteburuan\nKukairen 'Out-In', larunbatean, Irungo Amaian\nAisiaEstresari aurre egiteko aholkuak emango dituzte astelehenean\nDantza joko tailerra emango dute Soinuenean\nLur Kortak ipuinak kontatuko dizkie etxeko ttikienei\nUnderneed taldeak kontzertua grabatuko du larunbatean Banakon, DVDrako\nGizarteaAmagoia Elezkanoren erailketa matxista salatzeko elkarretaratzea egingo dute bihar\nEkoBira, larunbatean, Irunen\nElizalde ikastetxean ere auzolanean aritu dira\nPolitikaJosu Ziganda etxean da\nJosu Ziganda euskal preso ohia, etxera bidean da\nPP: "Eskaera kulturalari erantzuteko udalak ez ditu zertan errenteriarrak zorpetu behar"\nBatzokiaren bermea udal aholkulariei jarraituta egin zutela esan du PSE-EEk


Teknikerrek Marteko CO2-a erregai espazial bihurtzeko lehen erreaktorea garatuko du - etakitto.eus\nTeknikerrek Marteko CO2-a erregai espazial bihurtzeko lehen erreaktorea garatuko du\nTeknikerrek HISRU proiektua gidatuko du Kantabriako Unibertsitatearekin elkarlanean, planeta gorriko atmosferaren konposizioaren %95 hartzen duen karbono dioxidoa birziklatzeko gai izango den lehenengo sistema garatzeko helburuarekin.\nZentro teknologikoak adierazten duenez, “espazioko esplorazioan, baliabideen in situ erabilera deritzonak beste planeta edo ilargi batzuetan dauden baliabideetatik onura ateratzeko jarduera eta prozesuei egiten die erreferentzia. Bada, etorkizuneko misio espazialek egonaldi luzeetan beren hornidurak ekoitzi ahal izatea da jardueron helburua, Lur planetatik garraiatu beharreko materialen kopurua murriztu dadin eta, ondorioz, astronauten tripulazioak independenteagoak izan eta bidaien kostuak merkatu daitezen”.\nGauzak horrela, Teknikerrek erreaktore berritzaile, eraginkor eta sendo bat fabrikatuko du proiektuan, metanoa ekoizteko orduan CO2 hori erabiltzeko eta espazioko suzirietarako erregaia lortzeko gai izango dena. “Sistemak eguzki-energia eta astronauten etxeko lanen ondoriozko ur grisak erabiliko ditu, CO2-a metano bihurtzeko behar diren erreakzio kimikoak sor daitezen. Horrela, espazioko misioetan dauden baliabideen berrerabilpena indartuko da, eta astronautek beren erregaia ekoitzi ahal izango dute Marten”, azaldu du Borja Pozo Teknikerren Arlo Espazialeko ikertzaile eta koordinatzaileak.\n« ‘Sasi artean Elgeta’ komikia aurkeztuko dute gaur Portalean Itsaspeko sumendien arrastoak ezagutzeko bisita gidatua egingo dute maiatzaren 8an »


Aduanak eta zergak (5)\nNekazaritza, arrantza eta elikadura-segurtasuna (29)\nEBaren handitzea eta Kanpoko gaiak (13)\nZientzia eta Teknologia (160)\nKultura, hezkuntza eta kirola (334)\nGarapena eta giza-laguntza (35)\nEkonomia eta finantzak (26)\nGazteria, enplegua eta gizarte gaiak (103)\nEnpresa eta Turismoa (90)\nEBeko erakundeak (7)\nMigrazioa, Justizia eta hiritarren eskubideak (112)\nIngurumena eta energia (86)\nEskualde politika eta toki-garapena (125)\n689 emaitza. Informazioa\nHoni buruz: Bazkideak bilatzea (Europako proiektuak); Kanpo Harremanak; Europako Gaiak\nHonela ordenatuta: Edukiaren sortze data, beherantz ordenatuta\nBazkide bilaketa. Ekitaldi bat antolatzeko partzuergo bat sortzeko, Eskualdeen eta Hirien Europako Astearen 19. edizioan, trantsizio digitalaren inguruan, administrazio publiko baten mailan, herritarrei eskainitako zerbitzuetarako.\nBazkide bilaketa. ERA-MIN 3 PROGRAMA, eraikuntzaren sektorean ekonomia zirkularra sustatzeko, nekazaritzako elikagaien hondakinen aprobetxamendutik abiatuta\nBazkide bilaketa. ERASMUS+ PROGRAMA, hezkuntza-ingurunean gastronomia jasangarria sustatzeko\nBazkide bilaketa. COSME PROGRAMA turismoaren sektorean berrikuntza eta digitalizazioa sustatzeko\nBazkide bilaketa. ERASMUS+ PROGRAMA Lankidetza eta Berrikuntzako, Europako hizkuntzak aro digitalean izenburupean\nBazkide bilaketa. COSME PROGRAMA turismo-sektorean berrikuntza eta digitalizazioa erakartzeko\nBazkide bilaketa. HORIZON 2020 PROGRAMA lurreko eta itsasoko energia berriztagarrien teknologia berritzaileak bilatzeko eta energia sisteman integratzeko


Condoleezza Riceren esperoan - Kirola - Berria\nCondoleezza Riceren esperoan\nEz daude hain urrun. Sasoi osoko irregulartasuna azken jardunaldiko azken laurdenera arte uxatzerik lortu gabe ere, ligako final-laurdenetarako sailkatu ziren joan den zapatuan IDK eta Gernika. Finalerdietara pasatzeko etxetik kanpo lehia bana irabaztea tokatuko zaie, nabarmen hobeak izan gabe, nabarmen jarduera egonkorragoa azaldu duten bi kontrarioren aurka. Bizkaitarrek txapelketako estatubatuar bikote emankorrena desaktibatu beharko dute: Ferroleko Princek eta Weisnerrek osatutakoa. Bolada apartan daude biak. Donostiarrei ezagunak zaizkie Mann-Filterren izarraren truko guztiak, Paola Ferrari joan den udan aldatu zelako Gaskatik Zaragozara. Sailkapenaz gain, IDKn bada beste berri on bat, taldeko iparrorratzak, Iva Brkicek, beste urtebetez luzatu baitu kontratua.\nAurkaria aukeratzeaz. Ostegunean Baskoniak Anadolu Efesi irabaziz gero, biharamunean Euroligako final-laurdenetako bere aurkaria hautatu ahal izango du Olympiakosek. Zalgirisi Atenasen irabazten utzi, eta lituaniarrak izango ditu parean. Toki berean, bi asteren buruan hasiko da kanporaketa (gasteiztarrei Fenerbahce txapelduna egokituko litzaieke). 1999an, Julio Lamasen Tau Ceramicak, Pruszkowen aurka galdu zuen Saporta Kopan, hurrengo bi faseetan Valentzia eta Boloniako Kinderren aurka aritzea ekiditeko. Aukeratutako bidean Atenasko AEK izan zuten kontrario. Greziarrek kaleratu egin zuten Baskonia, pasada emanda, gainera. Kanporatzea baino askoz okerragoak suertatu ziren, gertatutakoak Gasteizen utzitako tonto aurpegiak.\nEgitate bakarra. Ekaitz perfektua izan da Pazko asteburuan Bilbo Basketek jasan berri duena, bere porrota eta sailkapeneko hiru azkenen garaipenak aldi berean gertatu direlako. Baina hilabeteak dira beltzezkoak ACBko talderik txarrena direla, eta apurka ACBko talderik txarrenari dagokion postura jausten ari dira, ez besterik. Sotoan ez amaitzeko motibazioa baino zerbait gehiago azaldu beharra dute. Izan ere, Teneriferen aurka egiaztatu moduan, izerdia eta adorea ez dira nahikoa. Taldeak saskibaloi itxurosoagoa eskaintzeko gaitasunik ba ote duen asmatzea ez da batere erraza. Fitxaketa gehienen benetako maila misterio bat da oraindik ere, eta Veljko Mrsic entrenatzailearen ekimen guztiak porrot egiten ari dira, oraingoz. Litekeena da aste honetan larrialdiko pieza trukeak izatea, hilabete gutxitan hirugarrenez; eta, tamalez, kirol zuzendaritzaren benetako maila ere misterio bat da oraindik ere.\nLiga ez hain txikiak. Gizonezkoen NCAAn, Condoleezza Ricek (Condoleezza Rice horrek) zuzendutako komisio batek amateurismoari buruz idatzi txostena, apirilaren 25ean ezagutuko da. Apurtezinak ziruditen unibertsitateen fatxadak pitzatzen ari den ustelkeria garbitzea da xedea. Horretarako, ikasteko guraririk gabe profesional bihurtzea beste asmorik ez duten nerabeak sistemara ez sartzea nahi du NCAAk. NBAren konplizitatea beharko du. Ez da espero Adam Silver komisionatuak atzera egin, eta draft zozketara aurkeztu ahal izateko 2006an ezarritako 19 urteko gutxieneko adina baliogabetzea. Litekeena da NBAk jokalariak garatzeko duen lehiaketa, G League-a, sustatu eta zabaltzea, beisboleko liga txikiak ispilu hartuta. LeBron Jamesen babesa jaso duen proposamena da. Hura ez zen unibertsitatetik pasatu, hartan institututik NBArako zuzeneko saltoa posible baitzen oraindik. NCAAn Syracusekin aritzea hitzartua zuen 17 urteko Darius Bazleyk. Baina atzera egin, eta G Leaguean urtebete igaroko duela iragarri berri du, draft-era aurkeztu ahal izateko adina bete arte. Europako saskibaloiarentzat laino ilun samarrak dakartza horrek. Agenteek burua berotutako Serbia edo Lituaniako nerabe eta gurasoentzat tentaldi bilaka daiteke G Leaguera ahalik eta arinen salto egitea, frankizien arreta eskuratzen saiatzeko. Eta balizko NBAren liga txikiek pisua hartuz gero (soldatak orain baino lehiakorragoak badira, esan nahi da), Euroligan ari diren beterano askok ere nahiago izango dute bertan itxaron frankizietako baten deiari.


Onintza Enbeita bertsolari txapeldunarekin berbetan - 97.0 Irrati Librea\nAsteartea abendua 18, 2018 #bidegorritik Elkarrizketak, Irratsaioak 0\nOnintza Enbeita Maguregi da Bizkaiko bertsolari txapelduna. Aurten txapelketa irabazi du muxikarrak. Emakumea, bertsolaria eta aginte makilaren jabe. Bizkaiko ekosisteman, basogintza/bertsogintza izan dugu berbagai.\nGero, aktualitatea musikarekin uztartu dugu. Dantza filmaren estrenaldia, eta musikan agur esan diguten hiru izen handi: Berri Txarrak, Delorean eta Vendetta.\nMar de Fueguitos: la aventura de educar, aprender y disfrutar Lur eta Murmur: Bolintxu Bizirik!!


Uganda: bisita Afrikaren bihotzera | Bidaiatu | naiz: bidaiari - bidaia aldizkaria\nUganda: bisita Afrikaren bihotzera\nAfrikako mapetan ertaina edo, are, txikia dirudi Ugandak, Kongoren gisako herrialdeen aldamenean. Egiaz, Erresuma Batuaren pareko azalera dauka, eta sekulako aberastasuna, bai paisaietan, bai faunan, bai kulturalki. Eremu horretan, historiaz blaitutako aintzira erraldoietatik mendi-tontor elurtuetaraino, oihan zein sabana, merezi du tartea hartzea askotariko geografia honen harribitxiez gozatzeko.\nUgandak sekulako aberastasuna du, bai paisaietan, bai faunan.\nBwindi Ugandako bidaiaren amaiera da askorentzat. Ibilbidea hiriburuan hasita eta erlojuaren kontrako norabidean lekurik ikusgarrienak bisitatuta, txangoaren harribitxia gordetzen dute hego-mendebaldeko txoko zoragarri honetan. Denok ez dugu bidaia Kampalan hasten, horratik. Afrikaren erdialdean egoteak lurralde hau beste herrialderen batekin batera ezagutzea ahalbidetzen dizu, edo ibilbide luze bateko etapa bihurtzea.\nRuandatik iritsi gara, Kigalitik hiruzpalau ordura baitago Ugandako muga; Euskal Herrian bezala bidearen eskuinaldean gidatzetik, beste aldera pasatu, eta ezkerretik doaz autoak Ugandan, herrialdearen iragan britainiarra gogoan. Bi herrialde horiek eta Kongoko Errepublika Demokratikoak bat egiten duten Virunga sumendien inguruan bizi dira mendiko gorilak, mugek bereizita baina oihanak batzen dituen eremu txikian.\nBaimen berezi eta garestiak behar dira Bwindiko oihanean bizi diren gorilak bisitatzeko trekkingetan parte hartzeko -Ruandan baino merkeagoa da, betiere-, baina herrialde honetara bisitan datozenek betiko gogoratzen duten esperientzia da. Oso neurri bereziak hartu behar dira, beharrezko distantzia gorde gorilekiko, musukoa jantzi eta segurtasun pauso batzuk ikasi.\nOihaneko ibilbidea eginda, gorila familiarekin topo egitea oso zirraragarria da. Gidariak berak erakusten du non den bizkar urdinduko alfa arra, baina lasai eta patxadaz doa bisita. Nork bere lekutik inor ez haserrearaztea da gakoa, behar baino gehiago ez hurbiltzea. Argazkiak egitea, zelan ez, baina argazkirik gabeko unea ere gozatzea, bizitzan horrelako une gutxi izango baita, oihanaren erdian bertatik bertara egoteko. Eta mendian behera joatean ere, bizitakoa dastatu, gogoan berreraiki eta uneaz hausnartu. Sekulako altxorren gordelekua da Bwindi ingurua, baita hori horrela uztearen ordain garestia ordaindu dutenena ere: batwa herri indigena, esaterako, parke nazionalaren aitzakian kanporatu zuten.\nErrepide nagusietara hurbilduta, herrialdearen mendebaldean jarraitu dugu kilometroz kilometro, lurraren marroiaren eta ingurunearen berdearen liluran. Biharamunean, jaikitzerakoan, laino itxia dago Queen Elizabeth parke nazionalean, baina hura desegitean, Rwenzori mendien handitasunak harrapatu du gure begirada. Parkeko sabana giroarekin kontraste izugarria egiten dute mendi garaiek, tontorrak elurtuta dituztela.\nUganda ez da auzoko dituen Tanzania eta Kenya bezain ezaguna safari turismorako, baina sekulako parke nazionalak ditu, Afrikako animaliarik esanguratsuenekin. Queen Elizabeth-en sartu eta gutxira izan da naturaren eztanda, gazela dotoreak (kob izena du hemengo antilope bereziak), bufalo saldoa, baita, halako batean sabanan etzanda, lehoi familia bat ere. Gero, gidaria koroadun kurrilo bikote baten aldamenean geratu da, Ugandako hegazti nazionala dela gogorarazteko. Harro dabiltza bi hanka finen gainean herrialdearen bandera koloretsuko hegaztiak.\nParke nazionaletik Katunguru herrira itzulita, Kampalarantz doan adiskidearekin topo egin bitartean Kazinga kanalean ibaian txangoa hartu dut. George eta Edouard aintziren artean doa; eskualdea are bereziagoa egiten dute Rwenzoriko mendien lerroan dauden aintzirek, ia Murchinson ur-jauzi ikusgarrietara iritsi arte. Beste aintzira handiago batera bidean goaz, eta, horretarako, Kampala hiribururaino joan behar dugu lehendabizi, Katunguruko hipopotamo, bufalo, krokodilo eta azken orduan agertutako elefante taldeari agur esanda.\nDanson adiskide idazlea Rwenzoriren magaleko herri batekoa da jatorriz, Kampala hiriburuan irakasle lanean aritu arren. Bidean pasatzen goazen herrien berezitasunak zehazten dizkigu, eskualde bakoitzeko hizkuntza zein den jakinaraziz. Ingelesa da hizkuntza koloniala, eta luganda estatu-hizkuntza gisa darabiltena. Swahilia ere ezaguna da; horrez gain, herri edo eskualde bakoitzak badu bere hizkuntza ere. «40 hizkuntza baino gehiago ditugu, baina herrialde bakarra gara; eztabaidak eztabaida, batasun sentipena dago. Ruandan kontrakoa gertatzen da, hizkuntza bakarra dute funtsean, kinyaruanda, baina hara zer nolako txikizioa egiteko gai izan ziren».\nKampala hiriburura iritsi aurretik, ekuatorearen marra igaro dugu, 0 paralelotik hegoaldera egotetik iparrera pasatu gara. Bidearen hasierako herrietan, artoa, tea edo kakaoa lantzeko soroetan dihardute lanean, emakumeek bereziki; aurrera egin ahala herriak gero eta handiagoak dira eta merkataritza gehiago dago, batean zein bestean, umeak nongura ageri dira. Baina funtsean asfaltozko lerro bat eta lurgorrizko pistak dira, kamioi handiak gainezka egin beharrean, eta motorrak hiri edo herri bakoitzaren sarreran (boda-boda deitzen dieten taxi-motorren geltokiak).\nBide bazterrean, saltoki txikiak, bananak, xaboia edo garbitzeko produkturen bat eta bertan frijitutako opilak salgai dituztela. Umeren batek «muzungu!» (zuria) egin du oihu. Idi Aminen diktadura-urte izugarrien ostean, herrialdearen indizeak hobetuz joan ziren, baina urte hasierako hauteskundeek berriz ere indarkeria, errepresioa eta ustelkeria salaketak ekarri zituzten.\nHiria handia da, erraldoia, autobideak eginda ere orduak gal daitezke garai txarrean inguratzen saiatuz gero. Gaddafi meskita harro ageri da erdigunean, eta hiriko monumentuak eta Parlamentua inguratuta, Kasubi hilobietan egin dugu geldialdia. Buganda erresumako errege-familiaren ehorzte lekua Unescoren munduko ondarearen zerrendan dago, baina ez dira asko honaino bisitan etortzen direnak; huts-hutsik eta bakarrik bisitatu dugu.\nHalaxe ekin diogu guk ekialdeko bideari, Kenyaraino doan errepidea hartuta, Jinjara iristeko. Munduko ibairik luzeenak nekez izan zezakeen iturburu dotoreagorik. Victoria aintzira Afrika ekialdeko lekurik ikusgarrienetakoa da, bere handitasunean. Jinjara ailegatutakoan, ez da zaila ontzizain bat aurkitzea ibaiaren iturburutzat jotzen den lekuraino bertaraino joateko: aintziraren erdiko gune bat da, etxola bat, lekua hori dela azaltzen. Baina hortik aurrera, iparralderako bidea hartzen du aintziratik irteten den urak, basamorturaino lehendabizi, eta, azkenik, Mediterraneoraino.\nNilok lehen geltoki garrantzitsua, Ugandan bertan, Murchison ur-jauziak ditu; arroila estu batean sarturik indartsu lehertzen hasten da. Burtonek, Stanleyk eta Livingstonek, XIX. mendeko esploratzaileek bereak eta bi egin zituzten txoko honetaraino heltzeko. Egun, Kampala eta Nairobi artean egin daitekeen etenaldian bisitatu daiteke toki berezi hau. Ugandako bidaiaren amaiera ezin hobea markatzeko batzuentzat, eta zain duten herrialde liluragarri baterako abiapuntu gisa besteentzat.


Ekoizpenaren etenaldi berri bat Mercedesen, irailaren 6tik 10era - Araba - Alea.eus\nEkoizpenaren etenaldi berri bat Mercedesen, irailaren 6tik 10era\nErredakzioa 2021-09-02 12:30\nJarduerarik gabeko egunak 22 izango dira 2021ean, gutxienez. / MERCEDES-BENZ\nErdieroaleen hornikuntza faltaren ondorioz, Merecesek ekoizpena eten beharko du berriz ere datorren aste osoan zehar. Ostiral honetatik aurrera, gainera, Aldi Baterako Lan Erregulazio Espedientea indarrean sartuko da.\nOporraldiaren ostean, iraila ezin okerrago iritsi da Mercedesek Gasteizen duen fabrikara. Aste honetan ekoizpena erabat gelditu behar izan du Asiatik inportatutako erdieroaleen hornikuntza falta dela eta; ostiraletik aurrera, malgutasuna ahalbidetzeko hitzarmenean jasotako ordu-poltsa agortuta, indarrean sartuko da zuzendaritzak enpresa batzordearen gehiengoarekin adostutako ABLEEa —30 eguneko malgutasuna izateko abenduaren 31ra bitartean—.\nHori gutxi balitz, larriagotzen ari den mikrotxipen krisiaren ondorioz, datorren asteko egun guztietan berriro etengo du ekoizpena, irailaren 6tik 10era; bost egunetan eta hiru txandetan. Hortaz, berriz ere etxean gelditu beharko dira Gasteizko lantegian lan egiten duten 5.000 langile inguru. Bost egun horiek kontuan hartuta, jarduerarik gabeko egunak 22 izango dira 2021ean, gutxienez.\nEtenaldi berri horren eraginez, datorren astean 3.600 furgoneta inguru ekoizteari utziko dio Gasteizko lantegiak; aste honetan 2.840 bat gutxiago izan dira. Horrela, eguneratutako aurreikuspenen arabera, 134.561 furgoneta ekoitziko lirateke 2021ean, uztailaren 1ean egindako aurreikuspenean urte osorako zehaztutako 141.001 unitateen ordez —6.440 gutxiago dira—.\nBeraz, ekoizpenari irailaren 13an berrekitea espero du zuzendaritzak, baina egoeraren ziurgabetasuna dela eta, datozen hilabeteetan enpresak astero aztertuko du ekoizpena gelditu behar ote duen. Ekoizpena gelditzen den egunetan, soldataren %80 jasoko dute langileek.\nErredakzioa abu 30 Araba\nErredakzioa uzt 02 Araba\nUrtea amaitu arte luzatuko den ABLEE bat onetsi du Mercedesek, erdieroaleen hornikuntza faltari aurre egiteko. Gasteizko lantegiak ia 8.000 furgone...


2022rako aurrekontuei baietza eman die Espainiako Kongresuak | Politika | Berria\n2022rako aurrekontuei baietza eman die Espainiako Kongresuak\nMoncloak 11 alderdiren babesa jaso du, eta aise gainditu du langa. Tramitazioak Senatuan jarraituko du.\nPedro Sanchez eta Yolanda Diaz, Espainiako Kongresuan, gaur. JUAN CARLOS HIDALGO / EFE Tamaina handiagoan ikusi\nEspainiako Gobernuak bideratua du aurrekontuen onarpena. Azken egunetako negoziazio zurrunbiloaren ostean, Kongresuaren baietza jaso du, 2022rako aurrekontu proiektuak aurrera egin dezan. Proposamenak 188 diputaturen babesa jaso du; besteak beste, 200 zuzenketa partzial baino gehiago adostu ostean. Tramitazioa, ordea, ez da amaitu, eta Senatuaren txanda izango da orain. Han negoziatzen jarraitzeko asmoa du EAJk, «akordio oso bat» lortzeko.\nEspainiako Gobernuak gehiengo soila behar zuen aurrekontu proiektuak urrats bat gehiago egin zezan, eta aise gainditu du langa. PSOEko eta Unidas Podemoseko diputatuek ez ezik —154 dira, Alberto Rodriguez ez baitute ordezkatu—, EAJ, EH Bildu, ERC, PDeCAT, Mas Pais, Compromis, Nueva Canarias, Teruel Existe eta PRC alderdiek ere bozkatu dute alde. Eskuin unionista —PP, Vox eta Ciudadanos—, eta Foro Asturias eta Coalicion Canaria agertu dira aurka. Abstentzioan, berriz, bakarrik geratu da BNGko Nestor Rego diputatua.\nOrain, Senatuak hilabeteko epea izango du proiektua babestu edo atzera botatzeko. Iaz, lanak eginda iritsi zen gobernua Senatura, eta ez zen zuzenketa gehiago aurkeztu. Aurten, baina, ez dago hain garbi. EAJko eledun Aitor Estebanek atzo adierazi zuen oraindik ere nahikoa denbora dagoela elkarrizketekin jarraitzeko, jeltzaleak «kezkatzen» dituzten hainbat arlotan sakontzeko; hala nola AHTa hiriburuetan sartzeko bideen ingurukoak. Izan ere, azkenera arte isilpean mantendu dute gaurkoan hartuko zuten erabakia, Kongresuan azken hitz batzuk egiteari ere uko eginez. Maria Jesus Montero Ogasun ministroak ere adierazi du jeltzaleekin «xehetasunak» adostea falta dela. La Sexta telebista katean eginiko elkarrizketan, azaldu du EAJ gobernuaren «lehentasunezko» bazkidea dela, eta hark eginiko «eskaera bideragarriak» entzungo dituztela.\nEH Bilduko bozeramaile Mertxe Aizpuruak, berriz, eskuin unionistaren jarrera kritikatzeko baliatu du bere hitzaldia. Izan ere, PPk, Voxek eta Ciudadanosek apenas egin duten kontuen aurkako kritikarik, gobernuaren eta ezkerreko independentisten arteko akordioak gaitzestetik haratago. Aizpuruaren esanetan, eskuinaren «oihuek eta haserreek» erakusten dute koalizioaren «ezkerreko proiektu subiranista indar hartzen» ari dela. EH Bilduk lortutako «akordio onak» nabarmendu ditu, Euskal Herriko, baina baita estatu osoko, herritarren «bizitzak hobetzeko» balioko dutelakoan: «Zuek [eskuinak] kendutako eskubideak itzuliko dizkiogu langile klaseari». Halere, gobernuari gogoratu dio «erronka sozial handiak» dituela aurretik; besteak beste, lan erreforma indargabetzea, mozal legearen amaiera eta «inpunitaterik gabeko» memoriaren lege bat eratzea.\nGobernua osatzen duten alderdietako kideek aurrekontu proiektua babesteko baliatu dute eguna. Unidas Podemoseko diputatu Pablo Echeniquek adierazi du aurrekontuak ez direla ekonomikoki nabarmen handitu, iazkoekin alderatuz gero, baina arlo sozialean eraldaketa nabarmena izan dela. Hark dependentzia eta berdintasun politiketarako baliatuko diren diru sailak nabarmendu ditu, eta ondorioztatu du«historiako aurrekonturik sozialenak» direla. PSOEko Hector Gomezek, berriz, eskuinari eskatu dio «ekarpenik» egin behar ez badu «ez molestatzeko».\nAlderdien babesa lortzeko, Espainiako Gobernuak negoziazio saio ugari egin ditu. Hala nola EAJrekin 44 zuzenketa partzial adostu ditu, eta beste 30 baino gehiago EH Bildurekin. Jeltzaleek adostutako zuzenketen artean dago minbiziak edo beste gaixotasun larriren batek eragindako adingabekoen babesa 18 urtetik 23ra zabaltzea. Era berean, bizitzeko gutxieneko errentaren kudeaketa Eusko Jaurlaritzaren esku uzteko urratsak egin ditu. EH Bilduren kasuan, berriz, nabarmentzekoak dira pandemiaren ondorioz martxan jarritako hainbat neurri sozial modu iraunkorrean ezartzeko akordioa, amiantoaren biktimentzako konpentsazio funtsa onartzea, eta ETB3 2022a amaitu baino lehen Nafarroa osoan emititzea hitzartzea.\nAurrekontuen inguruko negoziazioetan EH Bildurekin bidea partekatu duen eta partekatuko duen —talde bera osatzen dute Senatuan— alderdia ERC izan da. Haren babesa ezinbestekoa da Pedro Sanchezen gobernuarentzat; katalanek hamahiru diputatu dituzte, eta beste hamalau senatari. Alderdiko eledun Gabriel Rufianen esanetan, «garrantzitsuak» dira Moncloarekin eginiko akordioak, baina, haren ustez, ezkerra ez da aurrerapauso handirik ematen ari: «Hemizikloko ezkerreko alderdiak ez gara konkistak lortzen ari, eskuinaren presio eta mehatxu askoren ostean, atzerapausoak frenatzen ari gara».\nERCk, besteak beste, ikus-entzunezko legearen tramitazioarekin lotu ditu aurrekontuen inguruko negoziazioak. Hala, streaming plataformetako edukien %6k gutxienez euskaraz, katalanez edo galegoz izatea adostu dute gobernuarekin —EH Bilduk ere parte hartu du negoziazio horietan—. Bide beretik doa Esquerrak, EH Bilduk eta BNGk Espainiako Gobernuarekin gaur adostutako zuzenketa ere; hizkuntza koofizialetan eginiko ikus-entzunezkoen ekoizpena, banaketa eta sustapena bultzatzeko funts bat eratzea, «dibertsitate kultural eta linguistikoa» errespetatzeko asmoz. Denera, 2022rako kontuetatik 10,5 milioi euro baliatuko dituzte euskarazko, katalanezko eta galegozko lanak babesteko funtsa eratzeko, alderdi subiranistek aurkeztutako zuzenketaren arabera.\nAlderdiek jakinarazi dute zuzenketaren asmoa dela 2009 eta 2011 bitartean martxan egon zen funtsa berreskuratzea. Ikus-entzunezko horiek sustatzeko jarritako diru laguntzak eta kredituak bideratzeko moduaren berri ere jaso dute zuzenketan: hizkuntza koofizialak dituzten autonomia erkidegoetako erakundeekin eginiko hitzarmenen bidez jarriko lirateke martxan.\nAkordioen atea ireki dute Eusko Jaurlaritzak eta EH Bilduk\nHizkuntza koofizialetan eginiko ikus-entzunezkoak sustatzeko funts bat eratuko dute


Barnave - Wikipedia, entziklopedia askea.\n44° 40′ N, 5° 22′ E / 44.66°N,5.37°E / 44.66; 5.37Koordenatuak: 44° 40′ N, 5° 22′ E / 44.66°N,5.37°E / 44.66; 5.37\nAucelon, Menglon, Montmaur-en-Diois, Pennes-le-Sec, Recoubeau-Jansac, Rimon-et-Savel eta Saint-Roman\n95 (%47.7) 103 (%51.8)\nBarnave Frantziako udalerri bat da,Drôme departamenduan dagoena, Auvernia-Rodano-Alpeak eskualdean. 2013an 174 biztanle zituen.\n2007an Barnave udalerrian erroldatutako biztanleak 156 ziren. Familiak 60 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 16 seme-alabarik gabeko familiak ziren, 12 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 122 etxebizitza zeuden, 68 familiaren etxebizitza nagusia ziren, 47 bigarren erresidentzia ziren eta 6 hutsik zeuden. 110 etxeak ziren eta 11 apartamentuak ziren. 68 etxebizitza nagusietatik 41 bere jabearen bizilekua ziren, 20 alokairuan okupaturik zeuden eta 7 doan lagata zeuden; 1ek gela bat zuen, 2 etxek bi zituzten, 11 etxek hiru zituzten, 21 etxek lau zituzten eta 33 etxek bost zituzten. 46 etxek euren parking plaza propioa zuten azpian. 37 etxetan ibilgailu bat zegoen eta 25 etxetan bat baino gehiago zituzten.\nBarnave udalerriko biztanleria-piramidea 2009an .\n2007an lan egiteko adina zuten pertsonak 85 ziren, horien artean 67 aktiboak ziren eta 18 inaktiboak ziren. 67 pertsona aktiboetatik 62 lanean zeuden (29 gizon eta 33 emakume) eta 5 langabezian zeuden (4 gizon eta 1 emakume). 18 pertsona inaktiboetatik 7 erretiraturik zeuden, 7 ikasten zeuden eta 4 "bestelako inaktibo" gisa sailkaturik zeuden.\n2009an Barnave udalerrian 66 unitate fiskal zeuden, 156,5 pertsonek osaturik. Pertsona bakoitzeko diru-sarrera fiskalaren mediana urteko 13.743 euro zen.\n2007an zeuden 7 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 1 ostalaritza eta jatetxe enpresa zen, 2 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Barnave udalerrian 18 nekazaritza-ustiategi zeuden, 432 hektarea erabiltzen.\nBNF: 15252886g (data)